Kecskeméten jutott be a döntőbe a címvédő Kaposvár legénysége | MRSZ
Home TEREMRÖPLABDA BAJNOKSÁGOK Kecskeméten jutott be a döntőbe a címvédő Kaposvár legénysége
Négy mérkőzés és több váratlan fordulat után 2-2-re állt a Kecskemét – Kaposvár csata a férfi elődöntőben, és borítékolni lehetett, hogy a mindent eldöntő, ötödik összecsapás is tartogat majd fordulatokat. Az első szettet nagy csata végén, a ráadásban nyerte meg a Fino, a térfélcsere után aztán egyértelműen a házigazdának ment jobban. A harmadik játszma ismét csak a vendégeké volt, majd újból az alföldiek következtek. Az ötödik játékrészben 6:8-as vendégvezetésénél cseréltek térfelet a csapatok, 12:12 után pedig Nagy József szerzett pontot. A kecskeméti származású Nagy Péter blokkja után már meccslabdája volt a kaposvári együttesnek. A Kecskemét innen még visszajött, az utolsó két pontot azonban a somogyiak gyűjtötték be, akik sikerükkel kiharcolták a döntőbe jutást is.
Sasa Nedeljkovic: – Óriási biztatás mellett óriási gőz volt mindkét csapatban. Közel voltunk a győzelemhez, de nem jött össze a siker. Gratulálok a Kaposvárnak!
ElőzőEzüst és bronz a cseh U20-as strandröplabda bajnokságról
KövetkezőRöplabda mentes napot tartottunk az ifi Eb-n